«Фильмды республиканың күркәм урындарында – Өфөлә, Әбйәлил һәм Белорет райондарында төшөргәндәр. Айнур Асҡаров менән «Башҡортостан» киностудияһы фильмдар өсөн урындарҙы республикабыҙҙа эҙләй, шуның өсөн уларға рәхмәтлемен. Актерҙар ҙа – үҙебеҙҙекеләр, — тип яҙҙы Башҡортостан Башлығы. — Башҡортостандың халыҡ артисы Алмас Әмиров фильмда ғаилә башлығын уйнай. Уның геройы Алмас Рәхмәтуллинды уңышһыҙлыҡтар һағалап торһа ла, ул ғаиләһен ныҡ ярата. Балаларҙы ла беҙҙең уҡыусылар һәм студенттар башҡарҙы».